section_heading: Povijest
paragraph_text: mini|lijevo|250px|Stari dvorac iznad grada Prvi pisani izvor u kojem se spominje grad datira iz 1316. godine i vezan je uz ime Matúša Čáka, srednjovjekovnog mađarskog veleposjednika. Sljedeće spominjanje je 13. srpnja 1330. godine. Pod naletom Husita grad je spaljen 1432. godine. Povijest naselja usko je povezana s obližnjim dvorcem Bistrica (ili Povaški) koji je izgrađen u 13. stoljeću. Najpoznatiji vlasnici su bili vitezovi Jan i Rafael Podmanicki. Obitelj Podmanicki je zavladala gradom 1458. godine kada je kralj Matija Korvin poklonio dvorac, grad i 16 okolnih sela Ladislavu Podmanickom. U periodu vladavine Podmanickih koji je trajao oko 100 godina grad je zabilježio veliki uspon. 300px|mini|desno|Kapela Svete Helene